Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11133

2. Megjegyzés: A rögzítendő jellemzők száma a forgószárnyas légijármű típustól, annak összetettségétől függ, azonban a csillag (*) jelölés nélküli jellemzőket ettől függetlenül rögzíteni kell. A jelöléssel ellátott (*) jellemzők akkor rögzítendők, ha a jellemzőt illetve adatot a forgószárnyas légijármű rendszerei vagy a hajózószemélyzet a forgószárnyas légijármű üzemeltetéséhez használja fel. 4.3.2 Repülési adatrögzítők – felvételi időtartam A IV. és V. típusú repülési adatrögzítő képes legyen a működése legalább utolsó tíz órájában rögzített tájékoztatások tárolására. 4.3.3 Repülési adatrögzítők – Forgószárnyas légijárművek, amelyek egyedi légialkalmassági bizonyítványát először 1989 január 1. után adják ki 4.3.3.1 Minden olyan forgószárnyas légijárművet, amelynek legnagyobb engedélyezett felszállósúlya (tömege) több mint 7000 kg, szereljenek fel IV. típusú repülési adatrögzítő berendezéssel. 4.3.3.2 Ajánlás - Minden olyan forgószárnyas légijárművet, amelynek legnagyobb engedélyezett felszállósúlya (tömege) több mint 2730 kg, egészen és beleértve 7000 kg-ig, szereljenek fel V. típusú repülési adatrögzítő berendezéssel. 4.3.4 Repülési adatrögzítők – Forgószárnyas légijárművek, amelyek egyedi légialkalmassági bizonyítványát először 2005 január 1. után adják ki 4.3.4.1 Minden olyan forgószárnyas légijárművet, amelynek legnagyobb engedélyezett felszállósúlya (tömege) több mint 3180 kg, szereljenek fel IV.A típusú repülési adatrögzítő berendezéssel, melynek felvételi időtartama legalább 10 óra. Megjegyzés: Elfogadható az önálló (FDR) vagy az összetett (CVR/FDR) repülési adatrögzítő is. 2007/70/II. szám 4.3.5 Pilótakabin hangrögzítők – Forgószárnyas légijárművek, amelyek egyedi légialkalmassági bizonyítványát először 1987 január 1-én vagy ezt követően adták ki 4.3.5.1 Minden olyan forgószárnyas légijárművet, amelynek legnagyobb engedélyezett felszállósúlya (tömege) több mint 7000 kg, szereljenek fel pilótakabin hangrögzítő berendezéssel, amelynek célja a pilótakabin belső hangkörnyezetének rögzítése a repülés időtartama alatt. A repülési adatrögzítővel nem rendelkező forgószárnyas légijárművön a pilótakabin hangrögzítő berendezés egyik felvételi sávján rögzítsék legalább a fő forgószárny sebességét. 4.3.5.2 Minden olyan forgószárnyas légijárművet, amelynek legnagyobb engedélyezett felszállósúlya (tömege) 3180 kg-tól 7000 kg-ig terjed, szereljenek fel pilótakabin hangrögzítő berendezéssel, amelynek célja a pilótakabin belső hangkörnyezetének rögzítése a repülés időtartama alatt. A repülési adatrögzítővel nem rendelkező forgószárnyas légijárművön a pilótakabin hangrögzítő berendezés egyik felvételi sávján rögzítsék legalább a fő forgószárny sebességét. 4.3.6 Pilótakabin hangrögzítők – Forgószárnyas légijárművek, amelyek egyedi légialkalmassági bizonyítványát először 1987 január 1. előtt adták ki Minden olyan forgószárnyas légijárművet, amelynek legnagyobb engedélyezett felszállósúlya (tömege) több mint 7000 kg, szereljenek fel pilótakabin hangrögzítő berendezéssel, amelynek célja a pilótakabin belső hangkörnyezetének rögzítése a repülés időtartama alatt. A repülési adatrögzítővel nem rendelkező forgószárnyas légijárművön a pilótakabin hangrögzítő berendezés egyik felvételi sávján rögzítsék legalább a fő forgószárny sebességét. Megjegyzés: A pilótakabin hangrögzítő berendezésre előírt műszaki követelmények megtalálhatók az EUROCAE Polgári Légiközlekedési Berendezések Európai Szervezete repülési adatrögzítő rendszerekre kidolgozott MOPS (minimális üzemi teljesítmény előírások) kiadványában vagy más egyenértékű dokumentumban. 4.3.7 Pilótakabin hangrögzítők – felvételi időtartam 4.3.7.1 A pilótakabin hangrögzítő berendezés képes legyen a működése legalább utolsó 30 percében rögzített tájékoztatások tárolására. 4.3.7.2 Ajánlás —Az a pilótakabin hangrögzítő berendezés, amelyet olyan forgószárnyas légijárműbe szereltek be, amelynek egyedi légialkalmassági bizonyítványát először 1990 január 1-én vagy ezt követően adták ki, képes legyen a működése legalább utolsó két órájában rögzített tájékoztatások tárolására. 4.3.7.3 Az a pilótakabin hangrögzítő berendezés, amelyet olyan forgószárnyas légijárműbe szerelnek be, amelynek egyedi légialkalmassági bizonyítványát először 2003 január 1. után adták ki, képes legyen a működése legalább utolsó két órájában rögzített tájékoztatások tárolására. 4.3.8 Repülési adatrögzítők – szerkezet és beszerelés A repülési adatrögzítőket úgy készítsék el és helyezzék el illetve szereljék be a légijárműbe, hogy biztosítsák a rögzített adatok gyakorlatilag lehetséges legnagyobb védelmét annak érdekében, hogy a rögzített tájékoztatások megőrizhetők, leolvashatók és feldolgozhatók legyenek. A repülési adatrögzítők tegyenek eleget a baleseti törési ellenálló-képesség és tűzvédelemi előírásoknak. Megjegyzés: A baleseti törési ellenálló-képesség és tűzvédelem ipari előírásai megtalálhatók az Európai Polgári Légiközlekedési Elektronikai Szervezet (EUROCAE) ED55 és ED56A jelű és hasonló kiadványokban. 2007/70/II. szám 4.3.9 Repülési adatrögzítők – üzemeltetés 4.3.9.1 A repülési adatrögzítőt a repülés alatt ne kapcsolják ki. 4.3.9.2 A repülési adatrögzítővel rögzített tájékoztatások megőrzése érdekében a berendezést egy baleset vagy repesemény utáni repülés befejezését követően kapcsolják ki és azt a 13. Annex előírásaiban meghatározottakkal összhangban a tájékoztatásokat tartalmazó adathordozó eltávolítása előtt ne kapcsolják ismét be.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes